אירי ריקין

אירי ריקין הוא מרצה ישראלי לפילוסופיה, במאי ומגיש דוקומנטרי, מבקר ספרות ותרבות.

== ביוגרפיה ==
אירי ריקין נולד וגדל בירושלים. בילדותו עבר תאונת דרכים, ומאז הוא מרותק לכסא גלגלים. למד בתיכון בויאר. לאחר סיום שירותו הצבאי למד היסטוריה כללית, פילוסופיה ומדע המדינה באוניברסיטה העברית, וסיים בה בהצטיינות תואר ראשון ושני, עם התמחות בהיסטוריה של הרעיונות ורומנטיקה גרמנית.

עוד בהיותו סטודנט פיתח ריקין שיטת הוראה ייחודית המנגישה רעיונות פילוסופיים לבני נוער במסגרות כמו נוער שוחר מדע של האוניברסיטה העברית, וכמו כן החל ללמד בתוכנית ללימודי חוץ של האוניברסיטה העברית.

במקביל ללימודיו החל את דרכו בתקשורת כעורך, מגיש ומבקר תרבות במגוון תוכניות בקול ישראל ("מילים שמנסות לגעת", "מה יהיה" ועוד). כמו כן החל לכתוב במדורי ספרות של "מעריב" ו"הארץ".

ב-2004 החל ריקין להגיש ולביים כתבות עבור אולפן שישי בערוץ 10.

ב-2005 הגיש יחד עם שירי ארצי את תוכנית הספרות "הסימנייה" במסגרת שידורי טלעד (ערוץ 2). בשנה זו הגיש את הסדרה התיעודית "רוצחים" ששודרה בזכיין "רשת" בערוץ 2.

החל מ-2006 השתתף ריקין ביצירה והנחיה של ארבע סדרות דוקומנטריות: "רוצחים" (שידורי רשת, ערוץ 2); "שמונה עשרה", "בקרוב אהבה", ו"ששה שיעורים למשפחה מאושרת" (שידורי קשת, ערוץ 2).

ב-2015 הגיש את הסרט "בחצר האחורית" (שידורי קשת, ערוץ 2).

ריקין מרצה ב”אסכולות” (האוניברסיטה הפתוחה), "קתדרה”, “זמן אשכול”, בית אריאלה ובמסגרות רבות נוספות.

בהרצאותיו עוסק ריקין בשאלות הקטנות והגדולות של החיים, דרך פריזמה רחבה של פילוסופיה, היסטוריה, ספרות, קולנוע, פיזיקה, ביולוגיה ועוד.

ריקין הוא זוכה פרס יעקב טלמון למחקר היסטורי מטעם האוניברסיטה העברית לשנת 1987 ופרס לביקורת ספרותית בעיתונות היומית ע"ש מרדכי ברנשטיין מטעם התאחדות הוצאות הספרים, לשנת 1995.

== עבודות ==
====עיתונאי, מגיש ברדיו, כותב דעות ומבקר ספרות ====
* 1983-2017 - מבקר ספרים בתוכנית "מה יהיה" של יואב גינאי בקול ישראל
* 1988-2010 - אחראי על ביקורת ספרות מתורגמת במעריב
* 1990-1992 - עורך ומנחה תוכניות בקול ישראל, במסגרת "מילים שמנסות לגעת"
* 1994-2017 - מבקר הספרים של "יומן תרבות" יומי בקול ישראל
* מ-2010 - מבקר ספרות, עיתון הארץ
* מ-2012 - כותב טורי דעות, עיתון הארץ.

==== במאי ומגיש דוקומנטרי ====
* 2004-2005 - במאי, כתבות דוקומנטריות לתוכנית "האולפן המרכזי" בערוץ 10 (בין נושאי הכתבות: שגעון הבוטוקס, חילופי זוגות)
* 2005-2006 - מנחה (בשיתוף עם שירי ארצי), "הסימנייה", עבור "טלעד", ערוץ 2, תוכנית ספרות ותרבות.
* 2006-2007 - "רוצחים", מגיש, עבור "רשת", בערוץ 2
* 2010 - "18", יוצר ומגיש, סדרה דוקומנטרית על בני נוער, עבור "קשת" ערוץ 2
* 2011 - מגיש, "משפחה מאושרת בשישה שיעורים", עבור "קשת", ערוץ 2
* 2011 - מגיש, "בקרוב אהבה" עבור "קשת", ערוץ 2
* 2015 - מגיש, סרט דוקומנטרי בנושא הטרדות מיניות בקהילה החרדית, "בחצר האחורית", קשת, ערוץ 2.

== תוכניות טלוויזיה ==
* [https://www.mako.co.il/mako-vod-mako/documentary/VOD-3b1632d08e08451006.htm?Partner=searchResults סרט דוקומנטרי, "בחצר האחורית"], באתר מאקו, 2015
* [https://www.mako.co.il/mako-vod-keshet/happy-family?Partner=searchResults פרקי הסדרה משפחה מאושרת בשישה שיעורים עם פרופ' יורם יובל], באתר מאקו, 2011
* [https://www.mako.co.il/mako-vod-keshet/soon-in-love?Partner=searchResults פרקי הסדרה בקרוב אהבה, באתר מאקו,] 2011
* [https://www.mako.co.il/mako-vod-keshet/18?Partner=searchResults פרקי הסדרה 18], באתר מאקו, 2010

פרקי הסדרה רוצחים, באתר vimeo,
* [https://vimeo.com/280055216 פרק 1]
* [https://vimeo.com/319652543 פרק 2]
* [https://vimeo.com/280055232 פרק 3]

== פודקאסטים ==
* [https://ondemand.eol.co.il/broadcast/תוכניות/רבות-הדרכים-אלבר-קאמי פודקאסט על אלבר קאמי ("מהות החיים")]
* [https://ondemand.eol.co.il/broadcast/תוכניות/רבות-הדרכים-ניטשה פודקאסט על פרידריך ניטשה ("מהות החיים")]
* [https://ondemand.eol.co.il/broadcast/תוכניות/רבות-הדרכים-אפלטון פודקאסט על אפלטון ("מהות החיים")]
* [https://soundcloud.com/eol-radio-inner-peace/sets/foric0gvlc2i מבחר פודקאסטים קצרצרים על ספרים] ("מהות החיים")
* [https://player.fm/series/geekonomy-165890/prq-196-yry-ryqyn-khvshb-l-nshym ריאיון] לפודקאסט "גיקונומי"
* [https://judithkatzpodcast.simplecast.fm/17 פודקאסט עם יהודית כץ על איך שקרים משפיעים על חיינו]
* [https://www.youtube.com/watch?v=CsLoI3zW5MA TEDxTelAviv- Basic Instinct]
* [https://www.youtube.com/watch?v=FWNthXItjgc ?TEDxTelAviv- Should we chase our passion]

== קישורים חיצוניים ==

* 
* אירי ריקין, [https://il.funzing.com/search?q=אירי%20ריקין מבחר הרצאות], funzing
* 

==הערות שוליים==

קטגוריה:מבקרי ספרות ישראלים
קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:מגישי פודקאסטים ישראלים
קטגוריה:נכים ישראלים
קטגוריה:ישראלים שנולדו במאה ה-20